มันนี่ทูเดย์
ดัน พ.ร.บ.ประกันภัยทางทะเล
27 ต.ค. 2559

ดัน พ.ร.บ.ประกันภัยทางทะเล
นายสุทธิพล ทวีชัยการ เลขาธิการคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า ขณะนี้ คปภ.ได้นำร่าง พ.ร.บ.การประกันภัยทางทะเลฉบับใหม่เสนอให้กระทรวงการคลัง เพื่อรอเสนอให้คณะรัฐมนตรี (ครม.) พิจารณาแล้ว 
ทั้งนี้ พ.ร.บ.การประกันภัยทางทะเลจะเป็นกุญแจสำคัญช่วยให้การประกันภัยสินค้าทางทะเลในไทยเติบโตได้ เนื่องจากจะมีกฎหมายรองรับธุรกิจที่ชัดเจน รวมถึงช่วยลดความยุ่งยากในการนำสืบหลักกฎหมายได้
“เรายังได้มีการหารือร่วมกับสมาคมประกันวินาศภัยไทย สมาคมผู้ส่งออก รวมถึงหน่วยงานที่เกี่ยวข้อง เพื่อรับฟังข้อคิดเห็น รวมถึงปัญหาอุปสรรค ตลอดจนข้อเสนอแนะต่างๆ เกี่ยวกับการประกันภัยขนส่งสินค้าทางทะเล เพื่อเสนอให้กระทรวงการคลังจัดทำแนวทางช่วยเหลือ หรือสิทธิประโยชน์ให้บริษัทผู้นำเข้าและผู้ส่งออกไทยเข้ามาทำประกันภัยการส่งออกสินค้าทางทะเลกับบริษัทประกันภัยของไทยเพิ่มขึ้น เพราะแม้มูลค่าการส่งออกและนำเข้าของไทยมีมูลค่าสูงถึงปีละ 14 ล้านล้านบาท แต่ยังทำประกันภัยกับบริษัทไทยน้อย” นายสุทธิพล กล่าว